tartu-nädalavahetus oli lihtsalt imeline - reede õhtul väga naudinguterohke õhtusöök creppis (kanamaksasalat, klaasike uut punast majaveini le grand noir, latte, calvados) ja siis mõnus pidu genklubis, kuhu me läksime tegelikult sõpruse puiestee pärast (meile on antud tuhandeid võimalusi, sadu teid / ma olen õnnelik, et inimesed on nii ilusad ja  head), aga ma sain superelamuse hoopis kanada bändist the burning hell! solist viskas vaimukaid kilde (nt kuidas ta tegi tartus päeval kõige vähem rock'n'roll asja ever - käis mänguasjamuuseumis ja oli vaimustuses) ja muusika oli ka super! esimene lugu rääkis kohe lennukitest ja lennujaamadest ning üks teine armastusest :)  hiljem öösel põikasime veel natukeseks suudlevatesse tudengitesse.  laupäev algas jõeäärsel teel oleva kirjaga (pildil) kohtumisega, edasi tuli latte truffe'is, jalutuskäik  toomemäel (sh toomkiriku põhja- ja lõunatorni vallutamine), mõnus raamatupoes veedetud aeg, külluslik õhtusöök la dolce vitas, veel üks latte werneris, natuke head muusikat wildes ja põnevaid jutte genklubis. nurr :)  nädalavahetuse järeldus on see, et hedonismist parem on ainult hedonism koos armastusega.